[image: image3.png]1sKoLA o\ggly® ESELY




Iskolakultúráért – Esélyteremtésért Egyesület


Győri Tanoda-Klub

9027 VÁGÓHÍD UTCA 4.

Szervezeti és Működési Szabályzata

Készült 







Készítette

2019. 04. 05. 





Dr. Csetényi Istvánné





Jóváhagyta
Győri Tanoda-klub 




szakmai közössége   
Győri Tanoda-Klub




szakmai közössége

2023. nov.19.   
















képviselő





Dr. Szakácsné Foki Katalin 

Győr, 2023. nov. 19.

GYŐR
2019

 
1



41. Általános rendelkezések


41.1. A Szervezeti és Működési Szabályzat célja, feladata


41.2. Az SZMSZ alapjául szolgáló szabályok:


41.3. A tanoda-klub tartalmi munkáját és működését meghatározó helyi dokumentumok:


41.4. A Szervezeti és Működési Szabályzat hatálya


42. AZ INTÉZMÉNY SZERVEZETI RENDSZERE, IRÁNYÍTÁSA, DOKUMENTÁCIÓJA


42.1. Az intézmény általános jellemzői


42.1.1. A szervezet neve


42.1.2. A Tanoda-Klub jogállása és képviselete


42.1.3. A tanoda-klub gazdálkodása


52.1.4. Működési feladatok


52.1.6. Működési alapdokumentumok, nyilvánosság


52.2.
A tanoda klub szervezete


62.3. A tanoda-klub szakmai kapcsolatai


62.3.1. Menedzsment működése


62.3.2. Szakmai megvalósítók együttműködése


62.3.3. A projektvezetés és a szakmai megvalósítók együttműködése


62.3.4. Együttműködés a szülőkkel


72.3.5. Kapcsolat az iskolákkal és a Széchenyi István Egyetem Apáczai Csere János Karával


72.4.  Ellenőrzés, mérés, értékelés


72.4.1. A mentorok ellenőrzése, értékelése


72.4.2. Partneri visszajelzések. Igény- és elégedettségmérés


72.5.  Dokumentumkezelés, adatvédelem


83. A TANODA MUNKARENDJE


83.1. A tanoda klubban tartózkodás rendje


83.2. Mentorok munkarendje


83.3.Önkéntes segítők munkarendje


84.  A diákönkormányzat


95. A TANULÓK Hiányzásának IGAZOLÁSA


95.1. Hiányzás igazolása


95.2. Mentorok feladata a tanuló távolmaradása esetén


96. A TANULÓK JUTALMAZÁSA, Fegyelmező intézkedések


96.1. Jutalmazás


106.2. Fegyelmező intézkedések


106.3. Kizárás


107. BALESETEK MEGELŐZÉSE, Teendők BALESET ESETÉN


107.1. Alapvetés


107.2. A Tanoda-klub dolgozóinak feladatai a balesetek megelőzésével kapcsolatosan:


117.3. Feladat a tanulóbalesetek esetén


118. RENDKÍVÜLI ESEMÉNY ESETÉN SZÜKSÉGES TEENDŐK


118.1. Rendkívüli esemény


118.2. Eljárás a rendkívüli esemény esetén


139. Záró rendelkezések


14MELLÉKLETEK


141.sz melléklet 
Feladatleírások


14Projektvezető


14Szakmai vezető


15Gazdasági vezető feladata


15Mentorok


16Esélyegyenlőségi felelős


172.sz. melléklet 
Tanoda- Klub Házirend




1. Általános rendelkezések

1.1. A Szervezeti és Működési Szabályzat célja, feladata

A szervezeti és működési szabályzat az a helyi dokumentum, amely meghatározza a tanoda-klub projekt szervezeti felépítését, a működés belső rendjét, a belső és külső kapcsolatokra vonatkozó megállapításokat.
 Az SZMSZ biztosítja:

· a szervezeti felépítettség kialakítását,

· a működés közben megvalósítandó rendezettséget,

· a szakmai megvalósítók számára követendő magatartási szabályokat.

1.2. Az SZMSZ alapjául szolgáló szabályok:

· Benyújtott és elfogadott pályázat

· Tanoda standard

· Együttműködési megállapodások

1.3. A tanoda-klub tartalmi munkáját és működését meghatározó helyi dokumentumok:

· GYE-18-ALT-TAN-0081 sz. Pályázat

· Győri Tanoda-Klub Szakmai program
· Győri Tanoda-Klub Házirend
· Győri Tanoda-Klub SZMSZ
1.4. A Szervezeti és Működési Szabályzat hatálya

A tanoda-klub szervezeti felépítésére és működésére vonatkozó szabályzatot a projektvezető előterjesztése után a szakmai megvalósítók közössége fogadja el. 
Az SZMSZ-ben és a mellékletet képező egyéb belső szabályzatokban foglalt előírások a tanoda-klubban alkalmazottak esetében ugyanolyan erővel bírnak, mint a jogszabályok, megtartásukért a dolgozók fegyelmi felelősséggel tartoznak.
2. AZ INTÉZMÉNY SZERVEZETI RENDSZERE, IRÁNYÍTÁSA, DOKUMENTÁCIÓJA

2.1. Az intézmény általános jellemzői

2.1.1. A szervezet neve

Győri Tanoda - Klub
2.1.2. A Győri Tanoda - Klub jogállása és képviselete

A Győri Tanoda-Klub a GYE-18-ALT-TAN-0081. sz. pályázat és a tanoda további megvalósítására jött létre.

Működtetője: 
Iskolakultúráért – Esélyteremtésért Egyesület 9022 Győr, Batthyány tér 15.

A tanoda működési helye: 9027 Győr, Vágóhíd u.4. 
A tanoda-klub képviselője az egyesület vezetője
2.1.3. A tanoda-klub gazdálkodása
A tanoda-klubot a működtető egyesület az GYE-18-ALT-TAN-0081 sz. pályázathoz kötődő TAN-070/0-2019 pénzügyi támogatás elnyert összegéből finanszírozza a támogatói szerződésben foglaltak szerint. A tanoda-klub működéséhez egyéb támogatói hozzájárulásokat a működtető egyesület fogadja, és adja át a tanoda-klub számára.

2.1.4. Működési feladatok

· Mentorok, szaktanárok foglalkoztatása, ellenőrzése, értékelése

· Tanoda - Klub működtetése

· Dokumentumkezelés

· Pénzügyi folyamatok

· Beszámolások

2.1.6. Működési alapdokumentumok, nyilvánosság

A működést három alapdokumentum (Szakmai program, Házirend, SZMSZ) szabályozza.
A dokumentumok nyilvánosak, egy-egy példányuk a Tanoda-klubban kerül elhelyezésre, ahol az érdeklődők helyben olvashatják.
2.2. A tanoda klub szervezete
A tanoda élén a vezetőség áll.
A munkáltatói jogokat a projektgazda gyakorolja.

A programban résztvevők feladatukat a munkaköri leírásukban foglaltak szerint, a projekt szakmai vezetőjének irányításával végzik

A szakmai vezetőt, a pénzügyi vezetőt és a projektvezetőt a fenntartó egyesület jóváhagyásával az egyesület elnöke bízza meg.

A tanoda-klub szerkezete





Projektgazda (Egyesület elnöksége)

Mentorok  vezető mentor  Esélyegyenlőségi      Önkéntesek   Nevelési Műhely,    Szülők
     és Adatvédelmi felelős
A feladatleírások az SZMSZ 1.sz. mellékletét képezik.

2.3. A tanoda-klub szakmai kapcsolatai

2.3.1. Menedzsment működése
A menedzsment működését a projektvezető irányítja. A menedzsment munkakapcsolatában kiemelt szerepe van a menedzsment értekezleteknek, amelyeket a projektvezető hív össze havonta. 

Az értekezlet keretében a szakmai vezető és a gazdasági felelős beszámol az elmúlt időszakban végzett munkákról, a projekt előrehaladásáról, annak eredményeiről. Intézkedéseket hoznak a felmerült problémák kezeléséről. Megtervezik a következő időszak feladatait, a beszerzéseket, beszámolókat.

Az időszakos beszámolókat véglegesítik, és jóváhagyják.

A két ülés közötti feladatok teljesülését a projektvezető személyesen és telefonon segíti, ellenőrzi. 
2.3.2. Szakmai megvalósítók együttműködése

A tanoda-klub szakmai vezetője fogja össze a szakmai megvalósítók közösségét.

A havi munkamegbeszélés keretében készül el a tanodai fejlesztő programok rendszere, azonosításra kerül a programokon részt vevő tanulók köre.

A mentorok a megbeszéltek alapján készítik el a tanulók heti munkarendjét.

A szaktanárok és a mentorok pontosítják a tantárgyi fejlesztési igényeket. A szaktanárok szakmai segítséget adnak a mentoroknak a tanulók tanulásának vezetéséhez, az alapképességek fejlesztéséhez.

2.3.3. A projektvezetés és a szakmai megvalósítók együttműködése 

A szakmai vezető a mentorokkal kéthetente meeting keretében rendszeres megbeszélést folytat. A megbeszélés célja, hogy a valós működés a projektnek megfelelő legyen. A megbeszélés ellenőrző és segítő jellege egyaránt jelen van. A szakmai vezető az irányítás, vezetés, ellenőrzés mellett szakmai ötleteivel segíti a mentorokat a problémák kezelésében és a színvonal emelésében. 

A meeting témái:

· A tanoda-klub valós működése és a projekt terv összevetése

· Eltérések okainak feltárása, kezelése

· Egyéni tanulói problémák feltárása és kezelésének lehetőségei

· Mentorok és a szülők kapcsolatainak értékelése, javítások tervezése

· A tanulói adatok vezetése

A meetingekről emlékeztető készül.

2.3.4. Együttműködés a szülőkkel
A szülőkkel a kapcsolat a tanulótoborzással kezdődik. A toborzás során a telefonos vagy személyes megkeresést és tájékoztatást a szakmai vezető és a vezető mentor végzi. Az első személyes találkozón a mentorok is részt vesznek. A tanulók eredményes fejlesztése érdekében a családokkal széleskörű együttműködést alkalmazunk. A mentorok és a szülők telefonon, személyesen tartják a kapcsolatot. A mentorok meglátogatják legalább 2 alkalommal a tanulókat családjukban. A mentorok és a szaktanárok munkanapjaikon biztosítják a szülők részére a konzultáció lehetőségét. 

A tanulók fejlődéséről értékelést a mentorok készítenek, és a szakmai vezető jóváhagyása után juttatják el a szülőkhöz. 

A szülőkkel való személyes kapcsolatot szolgálják a családi napok, az napi találkozók, családlátogatások, kirándulások, illetve az információszolgáltatások.

Évente 3 alkalommal tartunk családi napot a tanodai célok értékeléséről, melyet a szakmai vezető hív össze.

A tanodai és tanodán kívüli programokról a szülőket írásban tájékoztatjuk. A megfelelő létszám elérése érdekében a programot a szülőkkel telefonon is tájékoztatjuk és meggyőzzük.
2.3.5. Kapcsolat a partnerekkel a Nevelési Műhely keretében. 
A projekt sikeres megvalósítása érdekében rendszeres megbeszéléseket tartunk a tankerület, az iskolák, a gyermekvédelem, az önkormányzat és az egyetem képviselőivel. A megbeszélések kerete a Nevelési Műhely munkamegbeszélés, amelyet a projekt során 3 alkalommal tartunk, tervezett program szerint. A műhelyeket a szakmai vezető hívja össze, vezeti, és dokumentálja.

2.4.  Ellenőrzés, mérés, értékelés

2.4.1. A mentorok ellenőrzése, értékelése
A mentorok munkájának ellenőrzését a szakmai vezető és a vezető mentor egymás közötti munkamegosztással végzi heti rendszerességgel. Az ellenőrzés során vizsgáljuk a tanodai munkára való felkészülést, a fejlesztő munkát, a dokumentációt, a kapcsolatok működtetését. 
A fejlesztési, motivációs tervek tartalmát, a módszereket, a célértékek teljesülésének értékelését negyedévente a vezető mentor végzi.

A tanodai munka során a mentorok a meetingeken és személyes megbeszéléseken kibeszélik a problémákat, a fejlesztési lehetőségeket, eredményeket. 
2.4.2. Partneri visszajelzések. Igény- és elégedettségmérés

A tanoda-klub működésének javításához, a támogató felé való elszámolás miatt nagy szükség van a partnerek véleményére, elégedettségének ismeretére.

Megkérdezésre kerülnek a tanulók, szülők a projekt során két alkalommal személyesen, és egy Vélemény-dobozban leadhatják véleményüket.
A folyamat felelőse a szakmai vezető. 

Partnerek tájékoztatása

Minden partner, a partneri körének összesítéséről rövid, tényszerű tájékoztatót kap. 

A szülők írásos anyagot kapnak a tanoda-klub szülőinek véleményéről

A tanulók a foglalkozások keretében szóban kapnak ismertetést a tanoda klub tanulónak véleményéről

2.5. Dokumentumkezelés, adatvédelem
A pénzügyi dokumentáció és a hivatalos levelezés iktatásköteles. Az iktatást a vezető mentor végzi.

Tanodai szekrényben elzárva tartjuk:

· a tanulói portfólió adatait, 

· a rendszeres gyermekvédelmi támogatás kedvezményre vonatkozó igazolások másolatait,

· halmozottan hátrányos helyzetű tanulók esetében a szülő jegyzőnél tett nyilatkozatának másolatát, 

· gyermekvédelmi gondoskodás otthont nyújtó ellátási formában élők esetén a családba fogadás, ideiglenes hatályú elhelyezést, átmeneti nevelésbe vételt igazoló dokumentumokat,
· Szakértői véleményeket.

A tanulói portfólió adatait elektronikusan készítjük el, elektronikusan tároljuk.  Az adatok meglétéért és mentéséért a projektvezető a felelős.

3. A TANODA MUNKARENDJE

3.1. A tanoda klubban tartózkodás rendje

A tanoda klub szorgalmi időben 11.30-tól 17.00 óráig tart nyitva. A tanodának helyet adó iskola igazgatójával történt előzetes egyeztetés alapján az épület ettől eltérő időpontban, illetve szombaton és vasárnap is nyitva tartható. Nyári szünetben 8.30-tól 13. 00 óráig tart nyitva.
A tanoda-klub, illetve az iskola épületeit, helyiségeit rendeltetésüknek megfelelően kell használni.

Az iskola helyiségeinek használói felelősek:

· az iskola tulajdonának megóvásáért, védelméért,
· az iskola rendjének, tisztaságának megőrzéséért,
· a tűz- és balesetvédelem, valamint a munkavédelmi szabályok betartásáért.
A tanulók az iskola létesítményeit, helyiségeit csak mentor, vagy önkéntes segítő felügyeletével használhatják.

A tanodát felkereső szülőket a portaszolgálat ellenőrzi és kíséri a tanodába.
3.2. Mentorok munkarendje

A mentorok munkájukat szorgalmi időben a tanoda nyitva tartási rendje szerint, a heti órarendnek megfelelően végzik. 

Nyári szünetben egyéni beosztás szerint tartózkodnak a tanodában, táborozáson vesznek részt, illetve végzik augusztusban a javítóvizsgára való felkészítéseket.
3.3.Önkéntes segítők munkarendje

Az önkéntesek munkarendjének kialakításában figyelembe vesszük az egyéni igényeiket. A munkabeosztás rendjét, a tevékenységeket a projektvezetővel közösen alakítják ki. Munkájukat a mentorok felügyeletével, velük együttműködve végzik. A jelenlétüket dokumentálják.
4.  A diákönkormányzat

A tanulók érdekeik képviseletére és az önszerveződésük gyakorlására létrehozott szervezet. A diákönkormányzat tevékenysége a tanulókat érintő valamennyi kérdésre kiterjed.

A diákönkormányzat élén a működési rendjében meghatározottak szerint választott diákbizottság áll. A tanulókat a tanoda klub vezetése és a szakmai megvalósítók előtt a a vezető diák képviseli. A diákönkormányzat tevékenységét vezető mentor támogatja és fogja össze. A diákönkormányzat rajta keresztül is érvényesítheti jogait, és fordulhat a tanoda vezetéséhez, működtetőjéhez. 
A tanodagyűlés a tanulók legmagasabb tájékozódó-tájékoztató fóruma, amely a tanulóközösség által megválasztott küldöttekből áll. A tanodagyűlés nyilvános, azon bármelyik tanuló megteheti közérdekű észrevételeit, javaslatait, kritikai megjegyzéseit.

Az évente két alkalommal összehívott tanodagyűlésen a tanulók tájékoztatást kapnak a tanodai élet egészéről, a tanoda terveiről. A tanodagyűlés összehívását a diákönkormányzat vezetője kezdeményezi.

5. A TANULÓK Hiányzásának IGAZOLÁSA
5.1. Hiányzás igazolása
A tanulókkal kötött tanodai szerződésben rögzítésre kerül, hogy a tanuló a tanoda mely foglalkozásain, mely napokon vesz részt. A vállalt tevékenységekről való távolmaradást igazolni kell.

Igazoltnak tekintendő a tanuló rendkívüli iskolai elfoglaltsága (verseny, iskolai program), betegség.

A tanodai elfoglaltság miatti hiányzást előre be kell jelenteni, és a részvételt a mentorokkal meg kell beszélni.
Betegség esetén a tanuló iskolájának szabályai szerinti igazolást kell a mentoroknak bemutatni, vagy az iskolai tanárok igazolását elfogadjuk.
Fontos ügyben a szülő elkérheti,
Betegség miatti hiányzást kérjük bejelenteni telefonon, vagy a tanoda-klub e-mailjére. 

A nem igazolt távolmaradás igazolatlannak minősül. 

5.2. Mentorok feladata a tanuló távolmaradása esetén
Ha a tanuló nem érkezik meg a tanodai programra, és a szülő erről a tanodát nem értesíti, azonnal felveszi a kapcsolatot a szülővel, és jelzi a tanuló hiányzását. Ha a tanuló indokolatlanul hiányzik, a szülővel és a tanulóval a problémát meg kell beszélni fogadóóra, vagy családlátogatás keretében, és el kell érni a tanodában való részvételt. 
A tanuló egy heti hiányzását követően a mentorok felveszik a kapcsolatot az iskolával és a szülővel a lemorzsolódás megszüntetése érdekében. 
6. A TANULÓK JUTALMAZÁSA, Fegyelmező intézkedések
6.1. Jutalmazás

A tanulók helyes, kívánt viselkedésének elérése érdekében elsősorban a pozitív megerősítés módszerét alkalmazzuk. A diákönkormányzattal együttműködve alakítjuk ki, és alkalmazzuk a jutalmazási rendszert.

A jutalmazás területei: tanulmányi munka, Vállalkozási pályázaton való részvétel, szocializációs, közösségi aktivitás, Pontvadászat. A kiemelkedő munkát díjakkal ismerjük el. 


A versenydíj nyertese oklevelet és könyvet, pályázati versenydíjat kap 


Szorgalmas diák oklevelet és könyvet kap az a tanuló, aki a vállalásait pontosan teljesíti, az iskolai feladataira rendszeresen és alaposan készül, felszerelését mindig elhozza, alapképességei fejlesztésben aktívan vesz részt.

A díjban a szakmai megvalósítók közösen hozott döntése alapján részesülnek a diákok. 

A tanulók motivációjának, tanulási és szociális képességeinek fejlesztése céljából motivációs pályázatokat hirdet meg. A pályázati elvárások területeit a mentorokkal egyeztetve a szakmai vezető készíti el és ismerteti a tanulókkal a pályázat időtartamát, az elnyerhető díjazás kategóriáit. A pontgyűjtés dokumentálásában minden mentor közreműködik.
6.2. Fegyelmező intézkedések

A fegyelmező intézkedések célja, hogy a nem helyes viselkedés büntetésével megakadályozzuk a helytelen viselkedés megismétlődését.

A szabályoktól eltérő tanulói viselkedésről a mentor személyesen beszélget el a tanulóval. Közösen feltárják a viselkedés okait, és megtervezik a helyes viselkedés kialakításának fejlesztő programját.

A tanodai házirend tartalmazza a tanulóktól elvárt magatartást. Aki ezeket többször, szándékosan megszegi, azok mentori figyelmeztetésben részesülnek. Súlyos szabályszegés esetén a tanulót 1 – két hétre eltiltjuk a tanodai részvételtől. 
6.3. Kizárás

A tanodaprogramból a tanuló csak különösen indokolt esetben zárható ki. Kizáró ok a tanodai programban való részvétel 30 naptári napon túli, indoklás nélküli szüneteltetése, illetve a házirend durva megsértése.

A kizárást érintő döntés során meg kell kérni a diákönkormányzat hozzájárulását, mely maga is kezdeményezheti a kizárást.

7. BALESETEK MEGELŐZÉSE, Teendők BALESET ESETÉN 

7.1. Alapvetés

Minden dolgozónak alapvető feladata, hogy a tanulók részére az egészségük, testi épségük megőrzéséhez szükséges ismereteket átadja, és ha észleli, hogy a tanuló balesetet szenvedett, vagy ennek veszélye fennáll, a szükséges intézkedéseket megtegye.

7.2. A Tanoda-klub dolgozóinak feladatai a balesetek megelőzésével kapcsolatosan:

Minden dolgozónak ismernie kell, és be kell tartania az iskola munkabiztonsági szabályzata, valamint a tűzvédelmi utasítás és a tűzriadó terv rendelkezéseit.

Oktatni kell a tanulók biztonságának és testi épségének megóvásával kapcsolatos ismereteket, rendszabályokat és viselkedési formákat.

A mentoroka tanodai foglalkozásokon kötelesek a rájuk bízott tanulók tevékenységét, folyamatosan figyelemmel kísérni, a baleseteket megelőzni, a baleset-megelőzési szabályokat a tanulókkal betartatni.

A szakmai megvalósítóknak a tanulókkal ismertetni kell az egészségük és testi épségük védelmére vonatkozó előírásokat, az egyes foglalkozásokon a veszélyforrásokat, a tilos és az elvárható magatartásformákat. 

Kirándulások, túrák, táborok, sportprogramok megkezdése előtt a tanulókat a balesetek elkerülésének szabályaira ki kell oktatni.

7.3. Feladat a tanulóbalesetek esetén

A tanulók felügyeletét ellátó nevelőnek a tanulót ért bármilyen baleset, sérülés, vagy rosszullét esetén haladéktalanul meg kell tennie a következő intézkedéseket:

· a sérült tanulót elsősegélyben kell részesíteni, ha szükséges, orvost kell hívni,

· a balesetet, sérülést okozó veszélyforrást a tőle telhető módon meg kell szüntetni,

· minden tanulói balesetet, sérülést, rosszullétet azonnal jelezni kell a projektvezetőnek.

A tanulóbalesetekkel kapcsolatos feladatok a magasabb jogszabályok alapján:

· A tanulóbalesetet az előírt nyomtatványon nyílván kell tartani.
· A 3 napon túl gyógyuló sérülést okozó tanulóbaleseteket haladéktalanul ki kell vizsgálni és e balesetekről az előírt nyomtatványon jegyzőkönyvet kell felvenni. A jegyzőkönyv egy példányát meg kell küldeni a fenntartónak, egy példányt pedig át kell adni kiskorú tanuló esetén a szülőnek. A jegyzőkönyv egy példányát a tanoda őrzi meg.

8. RENDKÍVÜLI ESEMÉNY ESETÉN SZÜKSÉGES TEENDŐK
8.1. Rendkívüli esemény

A Tanoda - Klub működésében rendkívüli eseménynek kell minősíteni minden olyan előre nem látható eseményt, amely a nevelő és oktató munka szokásos menetét akadályozza, illetve a tanoda tanulóinak és dolgozóinak biztonságát és egészségét, valamint az intézmény épületét, felszerelését veszélyezteti.

Rendkívüli eseménynek minősül különösen:

· természeti katasztrófa (pl.: villámcsapás, földrengés, árvíz, belvíz, stb.),

· tűz,

· robbantással történő fenyegetés.

Amennyiben a bármely tanulónak vagy dolgozónak az iskola épületét vagy a benne tartózkodó személyek biztonságát fenyegető rendkívüli eseményre utaló tény jut a tudomására, köteles azt azonnal közölni az iskola igazgatójával, illetve valamely intézkedésre jogosult felelős vezetővel, valamint a projektvezetővel.
8.2. Eljárás a rendkívüli esemény esetén

A rendkívüli esemény észlelése után az igazgató vagy az intézkedésre jogosult felelős vezető utasítására az épületben tartózkodó személyeket az iskolai hangszórók igénybevételével értesítik, valamint haladéktalanul hozzá kell látni a veszélyeztetett épület kiürítéséhez. A veszélyeztetett épületet a benntartózkodó tanulócsoportoknak a tűzriadó terv és a bombariadó terv mellékleteiben található "Kiürítési terv" alapján kell elhagyniuk.

A tanulócsoportoknak a veszélyeztetett épületből való kivezetéséért és a kijelölt területen történő gyülekezésért, valamint a várakozás alatti felügyeletért a tanulók részére tanórát vagy más foglalkozást tartó pedagógusok a felelősek.

A veszélyeztetett épület kiürítése során fokozottan kell ügyelni arra, hogy az épületből minden tanulónak távoznia kell, ezért az órát, foglalkozást tartó nevelőnek a tantermen kívül (pl.: mosdóban, szertárban stb.) tartózkodó gyerekekre is gondolnia kell. A kiürítés során a mozgásban, cselekvésben korlátozott személyeket az épület elhagyásában segíteni kell.
A tanóra helyszínét és a veszélyeztetett épületet a foglalkozást tartó nevelő hagyhatja el utoljára, hogy meg tudjon győződni arról, nem maradt-e esetlegesen valamelyik tanuló az épületben.

A tanulókat a tanterem elhagyása előtt és a kijelölt várakozási helyre történő megérkezéskor a nevelőnek meg kell számolni.

9. Záró rendelkezések
Jelen Szervezeti és Működési Szabályzatot a Győri Tanoda - Klub menedzsmentje és szakmai megvalósítói 2019. 04. 15-én megismerték, és egyhangúan elfogadták. 

A szabályzat visszavonásig érvényes, és 2019. 04. 15-től hatályos.

Győr, 2019. 04. 15.
Aláírások

Dr. Szakácsné Foki Katalin………………………………………………………………….

Somogyi Zsófia

Polgár Szabina
MELLÉKLETEK
1.sz melléklet 
Feladatleírások

Szakmai vezető 

Munkaideje legalább heti 10 óra. 

Feladata:

· A Támogatási Szerződés és mellékleteinek ismerete, ezek alapján történő vezetés. 

· A menedzsment hatékony működtetése, értekezletek megtartása, fejlesztések, beavatkozások szervezése 

· Havonta projektmenedzsment megbeszélést tart a projekt helyszínén.

· Beszerzések projekt szerinti megvalósítása

· Tanoda-klub helyének biztosítása, a klub kialakítása 

· Partneri kapcsolatok kialakítása, fenntartása, Nevelési Műhely működtetése

· Önkéntesek szervezése, alkalmazása
· A partnerekkel, szülőkkel, tanulókkal a szerződések megkötése

· A tanoda-klub működéséhez feltételek biztosítása, működés ellenőrzése

· A projekt tervezett PR tevékenységének működtetése

· Záró konferencia szervezése

· A projekt működésének, a menedzsment, a szakmai megvalósítók tevékenységének rendszeres ellenőrzése, értékelése. A terveknek való megvalósulás elősegítése.

· A mérföldkő beszámolók és záró beszámoló szempontjainak, felelőseinek meghatározása, a szakmai beszámolók elkészítése

· A projekt beszámolóinak elkészítése, a szakmai és pénzügyi beszámolók ellenőrzése. 
Felelős:

· A tanoda-projekt terv szerinti megvalósulásáért. 

· A vállalt indikátor-mutatók megvalósulásáért.

· A menedzsment szakszerű és hatékony működéséért, a költségvetés szerinti működésért.

· A projekt rendszerelemeinek összehangolásáért, az együttműködésért.

· Az együttműködő partnerekkel történő kapcsolatok fenntartásáért.

 Szakmai vezető 

Munkaideje legalább heti 10 óra a projekt helyszínén. 

Feladata
· Folyamatos és rendszeres együttműködés a menedzsment tagjaival.

· Beszámol és tervet készít havonta a menedzsment megbeszéléseire.

· A Tanoda-klub szakmai megvalósítóinak szakmai irányítása, vezetése, értékelése

· Mérések, értékelések koordinálása, az információk elemzése

· Tanodai meetingek, értekezletek vezetése, dokumentálása

· Indikátorrendszer működtetése

· A projektbeszámolókhoz információk szolgáltatása

· A Tanoda-klub dokumentumainak (SZMSZ, Házirend) elkészítése

Felelős

· A Szakmai program megvalósulásáért

· A Tanoda-klub működésének koordinálásáért, a korrekciók, intézkedési tervek, fejlesztések végrehajtásáért.

· A Tanoda-klub fejlesztési tervei, programjai megvalósulását mérő, értékelő rendszer működtetéséért

· A szakmai beszámolók tartalmának valódiságáért, szakszerűségéért.

Gazdasági vezető feladata 

Munkaideje legalább heti 5 óra, személyes közreműködéssel. 

Feladata 

· Folyamatos és rendszeres együttműködés a menedzsment tagjaival. 

· A teljesítési adatok alapján tájékoztatja a menedzsmentet a költségvetési helyzetről.

· Beszámol, és tervet készít havonta a menedzsment megbeszéléseire.

· Havi bérek utalása, bevallások, beszámolók elkészítése

· A pályázat teljes körű számszerű nyilvántartása, a bérek és a dologi kiadások számláinak, másolatainak gyűjtése, elszámolási határidő figyelemmel kísérése. 

· A projekt működtetéséhez szükséges optimális likviditás és pénzforgalom biztosítása, javaslatok kidolgozása.
· Számlák kezelése, teljesítés igazolása, leltár összeállítása, kezelése. Bérek és járulékok kifizetése, igazolása. 

· A szakaszbeszámolók pénzügyi anyagának elkészítése teljes dokumentációval.

Felelős: 

· A költségvetési terv szerinti pénzügyi feladatok teljesítéséért.

· A pénzügyi szabályok betartásáért.

· A projekt előírásainak megfelelő pénzügyi, számviteli kezelésért, a pénzügyi beszámolók valódiságáért és a szabályszerűségért.

· A munkaviszonnyal kapcsolatos nyilvántartások szabályszerűségéért.

· A pénzügyi beszámolók elkészítéséért és szabályszerűségéért.

 Mentorok

A mentorok heti munkaideje 15 óra. Ebből:

Tanulók körében végzett munka 
12 óra

Iskolákkal, szülőkkel kapcsolattartás  0.5 óra

Szakmai konzultáció


  1 óra

Felkészülés a mentori feladatokra
  1 óra

Mérés, dokumentáció


  0.5 óra

 Feladata

· A projektterv szerint készített heti munkarend/órarend szerint végzi a munkáját

· A mentorált tanulóit a szakmai program hatásrendszerével fejleszti. A tanulók fejlesztésére fejlesztési terveket készít és valósít meg.

· A fejlesztés során együttműködik a mentortársaival, az önkéntes segítőkkel.

· Közreműködik a mérő-értékelő rendszer működtetésében.

· Közreműködik a tanoda közösségi programjainak tervezésében, szervezésében, megvalósításában.

· A szabályozásnak megfelelően működteti a kapcsolatokat, együttműködéseket.

· Tájékozódik a tanuló iskolai előrehaladásáról, hiányzásairól, aktívan vesz részt a problémák megoldásában.

· Elkészíti határidőre a tanoda szakmai vezetője által kért terveket, beszámolókat, a tanulók szöveges értékeléseit.

· Vezeti a tanulók személyes dossziéját, a haladási és kapcsolattartási naplót.

· Alkalmazza a pályaorientációs programot a tanodás tanulók körében.

Felelős

· A tényekre alapuló reális tervezésért.

· A tanulói fejlesztési tervek megvalósulásáért.

· A tanulók tanulmányi munkájához szükséges szakszerű segítség megszervezéséért.

· A tanulói célok megvalósulásához szükséges támogatásokért.

· A közösségi programok színvonaláért.

· A hiányzások okainak feltárásáért.

· A tanuló személyes dossziéjának vezetéséért.

· A tanulók értékelésének objektivitásáért.

· A pályaorientációs tanácsadás színvonaláért.

 Esélyegyenlőségi felelős 

Feladata

· Információk szolgáltatása a szülőknek a munkalehetőségekről, a gyermekvédelmi támogatási rendszerekről
· Egyéni konzultációk, megbeszélések szervezése, dokumentálása

· Jogszabályok figyelemmel kísérése
Felelőssége
· A jogszabályok naprakész ismerete

· A szülők tájékoztatási rendszerének működtetése
2.sz. melléklet 
Tanoda- Klub Házirend
Győri Tanoda -Klub

HÁZIREND  

Tanoda Alkotmány

Érkezés, tartózkodás

· Tanítás után egyenesen – a megállapodás szerinti időben – a tanodába jövök.
A tanodában a megállapodásnak megfelelő ideig tartózkodom.
Távolmaradás

· A tanodából csak igazoltan hiányzom.

· Betegség vagy iskolai elfoglaltság esetén szüleim első nap bejelentik a hiányzást.

· A hiányzást igazolom.

· Szüleim 3 napot igazolhatnak.

Tanulás 

· Az egyéni heti tervem szerint önállóan tanulok.

· A felkészülésemhez a mentorok segítségét és az ellenőrzést kérem és elfogadom.
· A szükséges felszerelést elhozom.

· Aktívan részt veszek az alapképességeket fejlesztő foglalkozásokon.

· Amit nem értek, jelzem a mentoromnak.

Étkezés
Képességfejlesztés

· Tanulási, szociális, matematika, szövegértés alapképességeim fejlesztésében aktívan veszek részt.

· A képességmérések megmutatják, mennyire tudom a továbbhaladáshoz szükséges ismereteket, ezért a legjobb tudásom szerint dolgozom.

· A hiányzó tudásokat mentoraim irányításával pótolom.

· A tanoda klub foglalkozásai szükségesek a személyiségem gazdagításához, ezért szorgalmasan dolgozom a foglalkozásokon.

· A számítógépet nem csak játékra használom.

· A pályák, szakmák ismerete segít nekem a jövőmet megtervezni.

Szabad idő, játék, kultúra

· A tanulások között és után szervezett játékokban aktívan veszek részt.

· Ötleteimmel segítem a szabadidő hangulatos, változatos eltöltését.

· A szervezett programokban részt veszek.

Közösségi együttlét

· Odafigyelek a mentorok, önkéntesek utasításaira.

· Csak ott tartózkodom, ahol felnőttek is vannak.

· Segítem a társaimat a tanulásban, a szabályok megtartásában.
· Alkalmazkodom az iskola házirendjéhez és a tűzvédelmi szabályaihoz.

· A tanoda és az iskola felszereléseire vigyázok, és felelősséget vállalok értük.

· A felnőttekkel, társaimmal udvarias, figyelmes vagyok.

Problémakezelés

· Problémáimmal bátran fordulok a mentorokhoz, a tanoda vezetőihez. 

· A problémák megoldásában közreműködök.
Győr, 2023.11.19.

